સીઓએઆઈનાં ડિરેક્ટર જનરલ રંજન મેથ્યૂઝે કહ્યું હતું કે, “ઓર્ડર પ્રકાશિત થયો ન હોવાથી અમે જોયો નથી છતાં અમે આ પ્રકારનાં સમાચારથી નિરાશ થયા છીએ. અમારું માનવું છે કે સીઓએઆઈ અને તેનાં સભ્યો આ બાબતમાં સંપૂર્ણ સાથસહકાર આપીશું અને છેવટે સત્ય બહાર આવશે.” ગયા વર્ષે અબજોપતિ મુકેશ અંબાણીનાં સાહસ રિલાયન્સ જિઓએ ભારતીય ટેલીકોમ બજારમાં સપૂર્ણપણે નવી ઓફર રજૂ કરીને ખળભળાટ મચાવી દીધો હતો અને ત્યારથી દાયકાઓથી ભારતીય બજારમાં દબદબો ધરાવતી ટેલીકોમ કંપનીઓ સાથે તેનો સંઘર્ષ ચાલી રહ્યો છે. ભારતીય ટેલીકોમ બજાર 1.2 અબજ સબસ્ક્રાઇબર્સ સાથે દુનિયાનું બીજું સૌથી મોટું બજાર છે.